משה רון

**משה (מוקי) רון** (נולד ב-20 ביולי 1945) הוא פרופסור בדימוס לספרות אנגלית וספרות כללית והשוואתית באוניברסיטה העברית, עורך, סופר ומתרגם ישראלי.

## ביוגרפיה
משה רון נולד בפתח תקווה וגדל בתל אביב. בוגר מחזור א' בבית הספר התיכון "אליאנס" ברמת אביב. לאחר שירותו בצה"ל למד באוניברסיטה העברית בירושלים בחוגים ללימודים רומאניים (שפה ראשונה: צרפתית; שפה שנייה: ספרדית) ולספרות אנגלית, והשלים תואר בוגר ב-1968. המשיך את לימודיו בארצות הברית, תחילה שנה במחלקה לספרות אנגלית באוניברסיטת באפלו, ואחר כך במחלקה לספרות השוואתית באוניברסיטת ייל, שם השלים דוקטורט ב-1975 (בהנחיית פול דה מאן). באותה שנה שב ארצה והחל להורות בחוג לאנגלית ובחוג לספרות כללית והשוואתית. ב-1980 עלה לדרגת מרצה, ב-1985 לדרגת מרצה בכיר, וב-2005 לפרופסור חבר. עבודתו המחקרית התמקדה בחקר תורת הסיפור. ב-2007 יצא לגמלאות. כיהן שלוש פעמים כראש החוג לספרות כללית והשוואתית. היה מרצה אורח באוניברסיטת נורת'ווסטרן (אביב 1994) ובאוניברסיטת קליפורניה בסנטה קרוז (2005). 

בשנות ה-90 היה משה רון מבקר הג'אז של עיתון חדשות, ואחר כך ערך והגיש במשך כעשר שנים את התוכנית "שחור וכחול: ג'אז ועוד" ברדיו הר הצופים.

בשנת 2015 הוענק למשה רון תואר אביר מסדר הדקלים של האקדמאים מטעם ממשלת צרפת.
זכה בפרס משרד התרבות למתרגמים לשנת תשע"ז.

### עריכה
בתקופת לימודיו בירושלים עבד כעורך סגנון במדור גאוגרפיה באנציקלופדיה העברית. במקביל לעבודתו באקדמיה ולאחר פרישתו היה עורך משנה בכתב העת 'סימן קריאה' (1986-1979), עורך הסיפורת המתורגמת בהוצאת כתר (1988-1985), מעורכי הסדרה הלבנה בהוצאת עם עובד (1990–1994), מעורכי ספרי הכבשה השחורה בהוצאת סימן קריאה/הקיבוץ המאוחד (2002-1994) ומעורכי הספריה לעם בעם עובד (2020-2002). במסגרות אלה בחר וערך למעלה מ-100 ספרים, מקור ותרגום, בהם שני קובצי סיפורים של בורחס בתרגום יורם ברונובסקי (הספריה החדשה), שלושה מספריה של אילנה ברנשטיין ושבעה מספריו של ישי שריד.

### תרגום
משה רון החל לפרסם תרגומים ספרותיים בכתב העת סימן קריאה בשנות ה-80. הספר הראשון בתרגומו, שלום, אהובתי מאת ריימונד צ'נדלר ראה אור בהוצאת סימן קריאה/מפעלים אוניברסיטאיים. הוא מתרגם מאנגלית (בעיקר ספרות אמריקאית) וכן מצרפתית ומספרדית ותרגם למעלה מ-50 ספרים.

## ספריו
* קובץ סיפורים, **אבדות קלות** הכבשה השחורה, הקיבוץ המאוחד: ספרי סימן קריאה, 2003
* ספר מחקרי, (בשיתוף עם מיכל פלד גינזבורג) **כלים שבורים: זיכרון, זהות ובריאה ביצירת [[דוד שחר]]**, הקיבוץ המאוחד, 2004

## מבחר מתרגומיו
### מאנגלית
*ריימונד קארבר, **דבר קטן וטוב**, כתר, 1987
*דונלד בארתלמי, **חיי עיר**, כתר, 1988
*גרייס פיילי, **הפרעותיו הקטנות של האדם**, הסדרה הלבנה, עם עובד, 1991
*פול אוסטר, **מוזיקת המקרה**, ספריה לעם, עם עובד, 1992
*ריימונד קארבר, **על מה אנחנו מדברים כשאנחנו מדברים על אהבה**, הסדרה הלבנה, עם עובד, 1992
*פול אוסטר, **לוויתן**, ספריה לעם, עובד, 1994
*ריימונד קארבר, **אף אחד לא אמר שום דבר**, הסדרה הלבנה, עם עובד, 1994
*גילברט סורנטינו, **סטיית אור-כוכב**, הכבשה השחורה, סימן קריאה/הקיבוץ המאוחד, 1995
*פול אוסטר, **המצאת הבדידות**, הספריה החדשה, הקיבוץ המאוחד, 1995
*פול אוסטר, **בארץ הדברים האחרונים**, הספריה החדשה, הקיבוץ המאוחד, 1996
*ריימונד קארבר, **סיפורים אחרונים**, הספריה החדשה, הקיבוץ המאוחד, 1998
*ג'מייקה קינקייד, **אני ג'ון / לוסי**, הקיבוץ המאוחד, 2000
*ריימונד קארבר, **עוד סיפורים**, הספריה החדשה, הקיבוץ המאוחד, 2001
*ג'ון הוקס, **אמן התשוקה**, הכבשה השחורה, הקיבוץ המאוחד והמפעל לתרגום ספרות מופת, 2005
*מייקל שייבון, **[[איגוד השוטרים היידים|איגוד השוטרים היִידים]]**, ספריה לעם, עם עובד, 2007
*הרי מתיוס, **סיגריות**, ספריה לעם, עם עובד, 2010
*מייקל שייבון, **טלגרף אווניו**, עם עובד, 2016
*דניס ג'ונסון, **חלומות רכבת**, בבל, 2022
*גלנוויי וסקוט, **הבז הנודד**, אפרסמון, 2022
*דונלד ברת'למי, **מעוף היונים מן ההיכל**, דחק, 2023
*פול אוסטר, **באומגרטנר**, עם עובד, 2023

### מצרפתית
*פולין ריאז', **סיפורה של 0**, הספריה החדשה, הקיבוץ המאוחד, 1999
*ז'אק דרידה, **בית המרקחת של אפלטון**, הקיבוץ המאוחד, 2002.
*ז'אק דרידה, **על הגרמטולוגיה**, רסלינג, 2015.
*מתיאס אנאר, **האזור**, חרגול, 2013.
*מתיאס אנאר. **רחוב הגנבים**, עם עובד, 2019
*ז'אק דרידה, **החד-לשוניות של האחר**, רסלינג, 2019
*מתיאס אנאר, **מצפן**, חרגול, 2021
*גוסטב פלובר, **החינוך הסנטימנטלי**, הספריה החדשה, הקיבוץ המאוחד 2023
*ז'ורז' סימנון, **החתול**, בבל, 2024

### מספרדית
*פדרו חואן גוטיירס, **הטרילוגיה המלוכלכת של הבאנה**, עם עובד, 2005
*בניטו פרס גלדוס, **דוניה פרפקטה**, עם עובד והמפעל לתרגומי מופת, 2013
*רוברטו בולניו, **בלשי הפרא**, עם עובד, 2011 (בשיתוף עם אדם רון בלומנטל)
*רוברטו בולניו, **כל הסיפורים**, עם עובד, 2023
*שרה מסה, **אהבה אחת**, לוקוס, 2023
*חוסה דונוסו, **המקום שאין לו גבול**, אפרסמון (2024)
*גבריאל גרסיה מרקס, **נתראה באוגוסט**, ספריה לעם, עם עובד, 2024

### אנתולוגיות
***מה הסיפור שלך? סיפורים אמריקאיים משנות ה-60 וה-70** הסדרה הלבנה, עם עובד, 1993
***האנשים הכחולים: סיפורים צפון אמריקאיים**, הספריה החדשה, הקיבוץ המאוחד, 1997
***50 ישראלים קצרצרים** (בשיתוף עם חנן חבר), הספריה החדשה, הקיבוץ המאוחד, 1998
***שבעה סיפורי דיוקן**, הספריה החדשה, הקיבוץ המאוחד, 2001
***הסיפור האמריקאי הקלאסי**, ספריה לעם, עם עובד והמפעל לתרגום ספרות מופת, 2012
***שלוש סופרות דרומיות**, ספריה לעם, עם עובד, 2019

## קישורים חיצוניים
* 
* 
* 
* משה רון, באתר האוניברסיטה העברית 
* 
* משה רון, זמן הוצאה להורג: בירס בעקבות בורחס, באתר כתב העת אורות
* 
* 

## הערות שוליים

קטגוריה:חוקרי ספרות ישראלים
קטגוריה:עורכים ספרותיים ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת באפלו
קטגוריה:בעלי תואר דוקטור מאוניברסיטת ייל
קטגוריה:סגל האוניברסיטה העברית בירושלים: ספרות כללית והשוואתית
קטגוריה:בוגרי תיכון אליאנס (תל אביב)
קטגוריה:ישראלים שנולדו ב-1945